b"\n_START_ARTICLE_\nEsteban \xc3\x93scar Fuertes\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7a la seua carrera a l'Independiente en 1991. No t\xc3\xa9 continu\xc3\xaftat i recala a equips m\xc3\xa9s modestos, com El Porvenir i Los Andes. El 1995, hi retorna a la m\xc3\xa0xima categoria del seu pa\xc3\xads a les files del Platense, on nom\xc3\xa9s juga un any abans de fitxar pels rivals del seu primer equip, el Racing Club de Avellaneda. A la campanya seg\xc3\xbcent s'incorpora al Col\xc3\xb3n de Santa Fe, el club en el qual m\xc3\xa9s hi destacaria._NEWLINE_Amb aquest equip es converteix en el m\xc3\xa0xim golejador del Clausura del 2000, amb 17 gols, que li obrin les portes d'Europa. Abans ja hi havia militat un any al Derby County angl\xc3\xa9s. Tamb\xc3\xa9 hi passaria pel RC Lens franc\xc3\xa8s i pel CD Tenerife de la primera divisi\xc3\xb3 espanyola._NEWLINE_El 2002 hi retorna al seu pa\xc3\xads per jugar amb River Plate. A l'any seg\xc3\xbcent retorna de nou al Col\xc3\xb3n, on ha esdevingut el m\xc3\xa0xim golejador de la hist\xc3\xb2ria del club, superant el centenar de dianes.\n_START_SECTION_\nSelecci\xc3\xb3\n_START_PARAGRAPH_\nFuertes ha disputat un encontre amb la selecci\xc3\xb3 argentina. Va ser al maig del 2009 davant el Panam\xc3\xa0, amb el qual va ser el jugador de m\xc3\xa9s edat en debutar amb l'albiceleste."